ბალდის კანიონი
ბალდის კანიონი — კანიონი საქართველოში, სოფელ მეორე ბალდაში, მარტვილის მუნიციპალიტეტში, ზღვის დონიდან 295 მ სიმაღლეზე. ბუნების ძეგლია. კანიონი წარმოადგენს მდინარე აბაშის მიერ ასხის მასივის სამხრეთ ნაწილში, კირქვულ ქანებში გამომუშავებულ ღრმა ხეობას. კანიონის სიგრძე 1400 მ-ია, სიგანე 5–10 მ, ხოლო ჩაჭრის სიღრმე 25–30 მ. კანიონის მახლობლად მდებარეობს ბალდის მამათა მონასტერი.